Anexa nr. 5 la HCL nr. ___________din __________


SERVICII COMPLEMENTARE
subvenționate din bugetul local, conform Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale, care înființează și administrează unități de asistență socială,
 pe anul 2019


1. Un beneficiar de servicii sociale nu poate beneficia simultan de serviciile acordate de două sau mai multe unități de asistență socială, ambele finanțate de la bugetul local al municipiului Timișoara, excepție putând face numai serviciile acordate complementar.
2. Se consideră servicii acordate complementar următoarele tipuri de servicii: 
a. Centru de zi pentru persoane cu dizabilități – locuință protejată pentru persoane cu dizabilități. Se vor evidența cheltuielile cu activitățile separat pe fiecare tip de serviciu pentru a se evita dubla finanțare. 
b. Îngrijire la domiciliu persoane vârstnice – masă la cantina socială. Se vor evidența cheltuielile cu activitățile separat pe fiecare tip de serviciu pentru a se evita dubla finanțare. 
c. Centru de zi pentru copii – masă la cantina socială publică. Se vor evidența cheltuielile cu activitățile separat pe fiecare tip de serviciu pentru a se evita dubla finanțare. 
d. Centre rezidențiale de asistență și reintegrare socială pentru persoane fără adăpost – masă de la cantina socială publică. Se vor evidența cheltuielile cu activitățile separat pe fiecare tip de serviciu pentru a se evita dubla finanțare.
e. Centre rezidențiale de asistență și reintegrare socială pentru persoane fără adăpost – centre de zi pentru persoane cu dizabilități. Se vor evidența cheltuielile cu activitățile separat pe fiecare tip de serviciu pentru a se evita dubla finanțare.
f. Adăposturi de noapte – centre de zi pentru persoane cu dizabilități. Se vor evidența cheltuielile cu activitățile separat pe fiecare tip de serviciu pentru a se evita dubla finanțare.
3. [bookmark: _GoBack]În cazul serviciilor sociale complementare, subvenționarea se va face după cum urmează: 
a. Pentru serviciile sociale menționate la punctul 2, lit. c, în cazul mesei la cantina socială publică serviciile se decontează luând în calcul o alocație zilnică de hrană în valoare de 12 lei pentru maxim 21 de zile pe lună,actualizată prin acte normative legale. 
b. Pentru serviciile sociale menționate la punctul 2, lit. d, în cazul mesei la cantina socială publică serviciile se decontează luând în calcul o alocație de hrană în valoare de 16,60 lei pentru maxim 31 de zile pe lună, actualizată prin acte normative legale.
c. Un beneficiar primește subvenție pentru cele două servicii sociale complementare, la valoarea stabilită prin hotărârea consiliului local.

